**ΤΡΟΠΟΙ ΣΥΝΔΕΣΗΣ ΠΑΡΑΓΡΑΦΩΝ ΚΑΙ ΠΕΡΙΟΔΩΝ ΕΝΟΣ ΚΕΙΜΕΝΟΥ**

**1. ΣΥΝΔΕΤΙΚΕΣ- ΔΙΑΡΘΡΩΤΙΚΕΣ ΛΕΞΕΙΣ** που δηλώνουν:

**1) αιτιολόγηση**: επειδή, διότι, έτσι, γι' αυτό το λόγο, αφού, γιατί

**2) αντίθεση -- εναντίωση**: αλλά, όμως, ωστόσο, από την άλλη πλευρά, ενώ, μολαταύτα, παρ’ όλα αυτά, αν και, παρότι, μολονότι, παρά ταύτα, εντούτοις, στον αντίποδα, ειδάλλως, βέβαια

**3) προσθήκη**: επιπλέον, επιπρόσθετα, επιπροσθέτως, ακόμη, ακόμα, δεν θα έπρεπε να παραλειφθεί, ας σημειωθεί ακόμη, αξίζει να επισημανθεί και…

**4) επεξήγηση**: με άλλα λόγια, δηλαδή, ήτοι, με όσα είπα προηγουμένως εννοούσα, (για να με καταλάβετε) θα σας το παρουσιάσω με άλλο τρόπο, για να γίνω σαφέστερος, πιο συγκεκριμένα, σαφέστερα, ειδικότερα

**5)έμφαση**: είναι αξιοσημείωτο ότι…, θα ήθελα να τονίσω το εξής …, να επιστήσω την προσοχή σας

**6) παράδειγμα**: για παράδειγμα, όπως, λόγου χάρη

**7) απαρίθμηση επιχειρημάτων ή εισαγωγή μιας καινούριας ιδέας**: πρώτον… δεύτερον, καταρχάς, το επόμενο επιχείρημα/θέμα που θα μας απασχολήσει, τέλος **8) συμπέρασμα, συγκεφαλαίωση:** έτσι, για να συνοψίσουμε, συνοψίζοντας, συγκεφαλαιώνοντας/ επιλογικά/ συμπερασματικά θα λέγαμε ότι…, λοιπόν, εν κατακλείδι, συνοπτικά, επομένως, ως απότοκο/απόρροια/λογικό συμπέρασμα, ως εκ τούτου, άρα

**9) διαίρεση:** αφενός… αφετέρου… από τη μια μεριά… από την άλλη… στην πρώτη περίπτωση… στη δεύτερη περίπτωση…

**10) χρονική σχέση:** πρώτα, αρχικά, στη συνέχεια, τώρα, τότε, ταυτόχρονα, ταυτοχρόνως, παράλληλα, εντωμεταξύ, συγχρόνως, αμέσως, σήμερα, ύστερα, προηγουμένως, εντωμεταξύ, πάραυτα κτλ.

**11) τοπική σχέση**: εδώ, εκεί, μακριά, κοντά, στο μέρος όπου….

**12) διάζευξη**: ή, ή… ή…, είτε… είτε… ,ούτε… ούτε, μήτε… μήτε

**13) ομοιότητα, αναλογία**: όπως… έτσι…, ως, σαν, όμοια, ομοίως

**14) επιβεβαίωση (έμφαση):** βέβαια, βεβαίως

**15) συχνότητα**: συχνά, συνέχεια, σπάνια, σπανίως

**16) προϋπόθεση:** εφόσον, εκτός αν, με τον όρο…, με την προϋπόθεση…, μόνο αν…, **17) γενίκευση:** γενικώς, γενικά, συνολικά, στο σύνολο κτλ.

**2. ΣΥΝΔΕΤΙΚΕΣ ΦΡΑΣΕΙΣ**

**1) αρχή παραγράφων (γενικά**): Είναι γεγονός ότι, είναι φανερό, χωρίς αμφιβολία, αναντίρρητα, είναι αναμφισβήτητο ότι, αξίζει ακόμη να σημειωθεί αποτελεί κοινό τόπο η άποψη πως, δεν μπορεί κανείς να διατυπώσει αντίρρηση σε ότι, αποτελεί πραγματικότητα το γεγονός, αναμφίβολα, παράλληλα.

**2) φράσεις – λέξεις που αντικαθιστούν το «πρέπει**»: Είναι ανάγκη, κρίνεται αναγκαίο, προβάλλει επιτακτικό το αίτημα, είναι / κρίνεται απαραίτητο, καλό είναι, χρήσιμο είναι, επιβάλλεται, αρμόζει, χρειάζεται, καθήκον – υποχρέωση αποτελεί, για να αρθεί το φαινόμενο, χρειάζεται πρώτα, πρωταρχικό τρόπο αντιμετώπισης αποτελεί, είναι επιτακτική ανάγκη λοιπόν, ο βασικότερος τρόπος επίλυσης του προβλήματος είναι, το φαινόμενο θα αντιμετωπιστεί ριζικά αν.

**3) αίτια- παράγοντες που προκαλούν κάτι**: Πρωταρχική αιτία, η ρίζα του φαινομένου κυρίως βρίσκεται, στη διαμόρφωση του… σημαντικότατο ρόλο διαδραματίζεται, η βασικότερη αιτία του φαινομένου είναι…

**4) συνέπειες**: Βασική συνέπεια όλων αυτών είναι, οι πρώτες συνέπειες αυτού διαφαίνονται, επόμενο λοιπόν είναι, απόρροια αυτών είναι…

**5) προσθήκη ή σύνδεση όμοιων όρων**:Εκτός από αυτό, επιπλέον, ακόμα, επίσης, αξίζει να τονιστεί ότι, οφείλουμε ακόμη, να επισημάνουμε ότι, το κυριότερο όμως απ’ όλα είναι, χρειάζεται επίσης να σημειωθεί ότι, εκείνο που έχει ιδιαίτερη σημασία είναι, θα ήταν παράλειψη να μην τονίσουμε ότι, αξίζει επιπλέον να αναφερθούμε στο γεγονός ότι…

**3. ΕΜΜΕΣΗ ΑΝΑΦΟΡΑ ΣΤΗΝ ΠΡΟΗΓΟΥΜΕΝΗ ΠΑΡΑΓΡΑΦΟ ή ΠΕΡΙΟΔΟ ΛΟΓΟΥ**

α) επανάληψη της τελευταίας ιδέας της παραγράφου ή της περιόδου

β) επανάληψη του κεντρικού νοήματος της προηγούμενης παραγράφου ή περιόδου

γ) επανάληψη μίας λέξης ή φράσης της προηγούμενης παραγράφου ή περιόδου